《秋夜次四侄韵五首 其四》
宋代·刘跂

千古柴桑翁，于酒颇能全。绝知閒居乐，雅乏从事贤。

倾心祷王母，更欲丐长年。缅思东篱下，想望故悠然。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。